التجا در محضر مقدس حضرت ثامن الائمه (ع)

يا امام رضا اي فاطمه بالاسي
تحت قبه نده وار هر بير دردين دواسي
رضــا = رضــا = رضــا = سـنـه جـانـلار فــدا

سن شمع وفا سن بيزده سنه پروانه
قوي بيزه دئسونلر ديوانه دي ديوانه
اي بهشته وران طعنه صحن و رواقي
 الي بوش ائتمه سن ائوينده كي قوناقي
يا امام رضا (ع) اي ضامن غريبان
گل بيزي ائويندن يولا سالما پريشان
دخيلوخ دخيلوخ دخيل باب المراده
آل بيزيم سلامي بو درگه وفاده
حق بر حقوي كيم بولوب فريضه
بولور عالم رضا شفا وئرر مريضه
سن كيمي بير رئوف دور زمنده الماز
زوارون ايكي دنيا ده شرمنده الماز
زوارون دايانوب عطاي بي ساي ايستر
آچوب ال بويني چيگنينده آقا پاي ايستر
گون كيمي واضح دي لطف خاصون عمومه
بيزي مايوس ائتمه سني باجون معصومه
ائتدون سلمانيه نيشابوردا بير ايما
بير وعده وئرمشدون وقتينده ائتدون وفا
سيزلرون خصلتي سخاوتدي عطادي
آند اولسون حقيوه قبرون دارالشفادي
لطفون اولسا بيزه بلا لر بحري داشماز
سائلي الي بوش سالماق سيزه ياراشماز
آچموسان بير سفره بو كشور ايراندا
هر كيم عاجزلسه اوز دردينه درماندا
سن اوزون بولوسن درمان ندي مطلبه
سني وئروخ قسم بوردا عمّن زينبه

سالوب عشقين بيزي بو آتش سوزانه
ديوانه اولانون اولماز خوف و هراسي
قاپوندا دورموشوق يكسر گدا سياقي
قويماسان اوجالسون زواروون نواسي
سن شه لر شهي سن بيزده ائوينده مهمان
لطفویله قبول ائت بيزدن بو التماسي
سني وئروخ قسم گوزل بالان جواده
ايسته زواروون قبول اولسون دعاسي
گوزياشيله يازوب محضريوه عريضه
بير لحظه باخشون واردي آيري صفا سي
سنه نوكر اولان اوزگيه بنده الماز
سنون زواروون يقين واردور ولاسي
دلده كي دردينه قطع واي ايستر
اوزگيه ال آچماز بو قاپوون گداسي
سن پناه اولموسان هر غصه لي غمومه
وفالي باجينون اي با وفا اخاسي
اولدي الينده كي هر نه يدي مطلا
واردي هر زوارون سندن بو مدعاسي
بير لحظه باخيشوز هامي درده دوادي
قبريوي بوس ائدن گئدر درد و بلاسي
درد و غملر وروب حلقه باشلاردان آشماز
آل محمدين (ص) عادتيدور عطاسي
واردي بو سفره ون ورد و ذكري هر ياندا
خوان احسانوندا وار دردينون شفاسي
كربلا درديدي سالوبدي تاب وتبه
بيزه اولسون پايون حسینون كربلاسي

منده «غمخواريوم» قاپوندا بيرگدايم
آند اولا زهرايه مستحق عطايم
گوزلريوه قربان باخما غرق خطايم
سن كسمه لطفوي مندن الله رضاسي

اسماعیل فرشی ازهر
 «غمخوار» محرم 1417